Kåre Aglen

Kåre Aglen (1933–) er en norsk skolemann og politiker (H), bosatt i Bodø.

Han vokste opp på Otterøya i Namdalen, der familien var fiskerbønder. Han gikk Luftforsvarets befalsskole og så Bodø lærerskole. Han arbeidet som lærer og senere rektor ved Hunstad ungdomsskole og Bankgata ungdomsskole. Han har også vært leder i Bodø lærerlag og fylkesleder i Skolelederforbundet i Nordland.

Han var medlem av Bodø bystyre fra 1976 til 1979, medlem av både formannskapet og skolestyret og felles gruppeleder for de borgerlige partiene i bystyret.

Han var medlem av Nordland fylkesting fra 1980 til 1987 og medlem av fylkesskolestyret.

Aglen var leder i Bodø Høyre fra 1974 til 1978 og fra 1982 til 1983.

Referanser 

Høyre-politikere i Bodø
Norske skoleledere
Personer fra Namsos kommune